425.000

Lescha davart las scolas medias en il chantun Grischun (lescha davart las scolas medias, LSM)

dals 23-10-2018 (versiun dals 01-08-2019)

Il cussegl grond dal chantun Grischun1),

sa basond sin l'art. 89 al. 3 da la constituziun chantunala2), suenter avair gì invista da la missiva da la regenza dals 19 da zercladur 20183),

concluda:

1. Disposiziuns generalas

Object

Art.  1 1 Questa lescha regla la direcziun e la finanziaziun da las scolas medias sco er la renconuschientscha   da   lur   diploms   tenor   las   prescripziuns   da   la   confederaziun respectivamain da la conferenza svizra da las directuras e dals directurs chantunals da l'educaziun publica.

Noziuns

Art.  2 1 Scolas   medias   en   il   senn   da   questa   lescha   han   almain   ina   da   las   suandantas partiziuns:

a)

b)

c)

d)

2 I   vegn   differenzià   tranter   scolas   medias   purtadas   dal   chantun   (scolas   medias chantunalas)   e   talas   che   na   vegnan   betg   purtadas   dal   chantun,   ma   che   han   ina incarica chantunala da prestaziun (scolas medias privatas).

gimnasi;

scola media spezialisada;

scola media commerziala;

scola media d'informatica.

1) PCG 2018/2019, 247 2) DG 110.100 3) pagina 265 * tabellas da las modificaziuns a la fin dal relasch

1

425.000

3 Scolaras grischunas e scolars grischuns èn persunas en scolaziun che frequentan ina scola media, che dimoran cun la permissiun da la represchentanza legala en il chantun   Grischun   e   che   han   almain   in   genitur   cun   domicil   da   dretg   civil   en   il chantun. Empè dal domicil da dretg civil dals geniturs vala en cas da lur mort il domicil da l'uffant.

Purschida decentrala da scolas medias

Art.  3 1 Il chantun guarda – resguardond ponderaziuns politic-linguisticas, regiunalas ed economicas – ch'i saja avant maun ina purschida decentrala da scolas medias per scolaras grischunas e scolars grischuns cun:

a)

b)

manar scolas medias chantunalas ad in u a plirs lieus;

pajar a scolas medias privatas contribuziuns per scolaras grischunas e scolars grischuns;

garantir a scolaras e scolars da lingua materna tudestga, rumantscha e taliana in access cun las medemas schanzas ad ina scolaziun da scola media.

c)

2 Il cussegl grond decida sin basa da ponderaziuns politic-linguisticas, regiunalas ed economicas davart l'installaziun e davart l'aboliziun da scolas medias chantunalas respectivamain   da   filialas   da   scolas   medias   chantunalas   existentas.   El   regla   la finanziaziun da scolas medias chantunalas che vegnan installadas da nov.

3 Il   cussegl   grond   decida   davart   l'introducziun   d'ulteriuras   partiziuns   u   davart l'aboliziun da partiziuns existentas tenor l'artitgel 2 alinea 1.

Incumbensa e coordinaziun

Art.  4 1 Las scolas medias garanteschan ina purschida da furmaziun concepida tenor las prescripziuns federalas e chantunalas che:

a)

prepara las scolaras ed ils scolars per ils studis a las scolas autas e per autras scolaziuns superiuras ed intermediescha ad ellas ed els ina furmaziun generala vasta ed approfundada;

prepara las scolaras ed ils scolars per las incumbensas cun responsabladad en la societad ed en il mund da lavur.

b)

2 Las scolas medias garanteschan la collavuraziun als puncts da contact cun la scola populara e tegnan quint da las scolaziuns bilinguas en las linguas chantunalas en la scola populara.

3 La coordinaziun tranter las scolas medias è chaussa da l'uffizi.

Art.  5 Temp da scola per onn, vacanzas, durada da las lecziuns 1 Il temp da scola per onn importa 39 emnas da scola. La procedura d'admissiun ed ils examens finals vegnan absolvids entaifer quest temp da scola.

2 Il departament fixescha las vacanzas per las scolas medias chantunalas.

3 Ina lecziun dura almain 40 minutas. I sto vegnir evità che l'instrucziun croda ora.

2

425.000

Surveglianza

Art.  6 1 La surveglianza da las scolas medias en il chantun Grischun è chaussa:

da la cumissiun da surveglianza dals fatgs da scola media;

a)

da l'uffizi;

b)

dal departament;

c)

da la regenza.

d)

2 La   regenza   elegia   las   commembras   ed   ils   commembers   da   la   cumissiun   da surveglianza e regla sias incumbensas.

3 Las autoritads da surveglianza èn il departament e l'uffizi.

Garanzia da la qualitad

Art.  7 1 La regenza relascha disposiziuns per garantir la qualitad da la scolaziun. Ella po ordinar mesiras per cumparegliar las prestaziuns scolasticas da las scolaras e dals scolars.

2 La regenza regla la procedura d'admissiun a las scolas medias.

3 Ils examens finals han lieu en las scolas medias. L'uffizi nominescha las expertas ed ils experts per quests examens.

Renconuschientscha naziunala

Art.  8 1 La regenza po proponer a las instanzas cumpetentas da renconuscher en l'entira Svizra ils diploms renconuschids dal chantun.

Datas statisticas

Art.  9 1 Las scolas medias èn obligadas da furnir a las autoritads da surveglianza las datas ch'èn necessarias per ademplir l'incumbensa e per garantir la qualitad.

2 Il departament po – resguardond las disposiziuns davart la protecziun da datas – publitgar las datas registradas da las autoritads da surveglianza.

Art.  10

Incarica da prestaziun 1. princip

1 Las scolas medias basegnan ina incarica da prestaziun.

2 L'incarica da prestaziun a las scolas medias privatas vegn concedida da la regenza per regla per 4 onns.

3 L'incarica da prestaziun a las scolas medias chantunalas vegn concedida da l'uffizi mintga onn.

2. cuntegn

Art.  11 1 L'incarica   da   prestaziun   fixescha   las   cundiziuns   per   la   renconuschientscha   dals diploms, regla en spezial la budgetaziun sco er il rendaquint e fixescha la controlla, sche las finamiras èn vegnidas cuntanschidas.

3

425.000

2 La regenza po obligar scolas medias da promover spezialmain il rumantsch u il talian.

3. premissas

Art.  12 1 Ad ina scola media che na vegn betg purtada dal chantun po vegnir concedida ina incarica da prestaziun, sch'ella cumprova:

a)

b)

ch'il manaschi è garantì per la durada da l'incarica da prestaziun;

che   la   scolaziun   intermediada   ademplescha   las   pretensiuns   legalas   e   las disposiziuns   da   promoziun   sco   er   ch'ils   plans   d'instrucziun   correspundan essenzialmain a las disposiziuns per scolas medias chantunalas;

che la qualitad da la scolaziun è garantida;

che la sedia sa chatta en il chantun Grischun;

che   reservas   liadas   ad   in   intent   per   cuvrir   ils   custs   currents   en   cas   d'ina situaziun   finanziala   d'urgenza   èn   avant   maun   en   la   dimensiun   da 15 pertschient dals custs annuals dals salaris inclusiv las prestaziuns socialas respectivamain pon vegnir furmadas entaifer 4 onns suenter la concessiun da l'incarica da prestaziun.

c)

d)

e)

2 Scolas medias, che vegnan fundadas da nov e che na vegnan betg purtadas dal chantun, ston cumprovar – en cumplettaziun da l'alinea 1 – ch'il basegn exista sin basa da motivs politic-linguistics, regiunals ed economics.

4. retratga

Art.  13 1 La   regenza   retira   ad   ina   scola   media   privata   l'incarica   da   prestaziun,   sch'ina premissa da l'artitgel 12 n'è betg pli ademplida.

Basegn da promoziun spezial

Art.  14 1 Scolaras e scolars che han in basegn da promoziun spezial han il dretg da survegnir mesiras   da   promoziun   tenor   l'artitgel 43 alinea 2 litera a   fin   litera c   da   la   lescha davart las scolas popularas dal chantun Grischun4).

Talents spezials

Art.  15 1 Las scolas medias pon promover scolaras e scolars che han talents spezials, oravant tut en ils secturs sport, chant e musica, art figurativ sco er matematica e scienzas natiralas. Il program da promoziun sto vegnir inoltrà a la regenza per l'approvaziun.

Servetsch medical da scola

Art.  16 1 Il   servetsch   medical   da   scola   vegn   realisà   en   las   scolas   medias   tenor   las prescripziuns   da   la   confederaziun   e   dal   chantun.   Visitas   da   controlla   èn obligatoricas.

2 Las scolas medias portan ils custs da las visitas da controlla.

4) DG 421.000

4

425.000

3 Las   scolas   medias   designeschan   la   media   da   scola   u   il   medi   da   scola   e communitgeschan quai mintga onn a l'uffizi.

Collavuraziun

Art.  17 1 En il champ d'applicaziun da questa lescha decida la regenza, sch'i vegnan fatgas cunvegnas da dretg administrativ, spezialmain cunvegnas davart la taxa da scola e talas davart la collavuraziun sco er davart la coordinaziun cun auters chantuns e cun l'exteriur, inclusiv lur finanziaziun.

Scumond d'instruir

Art.  18 1 Il departament po scumandar a persunas d'instrucziun d'instruir a scolas medias en il chantun, sche la qualificaziun per instruir manca. Sche las relaziuns sa midan en moda essenziala, po el revocar il scumond.

2 El annunzia il scumond e sia revocaziun a las autoritads d'engaschament da scola intrachantunalas ed a l'autoritad ch'è cumpetenta per tut la Svizra.

2. Scolas medias chantunalas

Incumbensa da scolaziun da scolas medias chantunalas

Art.  19 1 Scolas medias chantunalas pon porscher las suandantas scolaziuns:

il gimnasi cun ina durada da 6 respectivamain da 4 onns;

a)

la scola media commerziala cun maturitad professiunala;

b)

la scola media spezialisada cun maturitad spezialisada;

c)

d)

la scola media d'informatica cun maturitad professiunala.

2 La regenza fixescha la purschida da scolaziun da las scolas medias chantunalas. En quest connex resguarda ella ils basegns da la scolaziun en las linguas chantunalas.

Plans d'instrucziun ed organisaziun

Art.  20 1 Ils   plans   d'instrucziun   sco   er   las   structuras   organisatoricas   da   scolas   medias chantunalas vegnan relaschads da la regenza.

Chasa da dimora chantunala

Art.  21 1 Il chantun maina a Cuira ina chasa da dimora, nua che las scolaras grischunas ed ils scolars   grischuns   survegnan   –   en   ina   cuminanza   famigliara   –   alimentaziun   ed alloschi per in pretsch adequat.

5

425.000

3. Scolas medias privatas

Renconuschientscha

Art.  22 1 Ils diploms èn renconuschids dal chantun.

2 Ils plans d'instrucziun e las disposiziuns da promoziun ston vegnir approvads da la regenza.

Situaziun d'urgenza finanziala

Art.  23 1 La direcziun strategica d'ina scola media privata sto infurmar immediatamain il departament en cas d'ina situaziun d'urgenza finanziala.

2 En cas d'ina situaziun d'urgenza finanziala cumprovada po la regenza sustegnair ina scola media privata cun contribuziuns spezialas.

3 Tenor   las   disposiziuns   da   questa   lescha   decida   il   cussegl   grond   sin   basa   da ponderaziuns   politic-linguisticas,   regiunalas   ed   economicas   definitivamain,   sch'il lieu d'ina scola media privata, ch'è vegnida en ina situaziun d'urgenza finanziala, duai vegnir mantegnì sco part da la purschida decentrala da scolas medias.

4. Finanziaziun

Daners da scola da las scolaras grischunas e dals scolars grischuns

Art.  24 1 La regenza fixescha l'autezza dals daners da scola.

2 Per frequentar l'emprima e la segunda classa dal gimnasi da 6 onns na ston vegnir pajads nagins daners da scola.

Pauschala da basa

Art.  25 1 Il chantun paja a las scolas medias privatas annualmain per scolara grischuna u scolar grischun ina pauschala da basa che sa cumpona da la pauschala da gestiun e da la pauschala d'investiziun.

2 La pauschala da gestiun correspunda als custs nets che resultan al chantun per ina scolara u in scolar da la scola media chantunala situada a Cuira plus ina pauschala dals custs d'administraziun, da la quala la regenza fixescha l'autezza.

3 La   pauschala   d'investiziun   importa   3487   francs   (index   svizzer   dals   custs   da construcziun,   sectur   construcziuns   autas,   da   99,8   puncts,   index   da   basa   october 2015).

6

425.000

Pauschala supplementara

Art.  26 1 Las   scolas   medias   privatas   survegnan   ina   pauschala   supplementara   che   sa reducescha   linearmain,   sch'il   dumber   da   scolaras   e   scolars   crescha,   e   quai   da maximalmain 15 pertschient da la pauschala da basa tar 30 scolaras grischunas e scolars   grischuns   a   maximalmain   2   pertschient   da   la   pauschala   da   basa   tar   300 scolaras grischunas e scolars grischuns. Per scolas medias privatas cun dapli che 300 scolaras   grischunas   e   scolars   grischuns   importa   la   pauschala   supplementara maximalmain 2 pertschient da la pauschala da basa.

Pauschala da lingua

Art.  27 1 Per l'instrucziun en l'emprima lingua rumantsch u talian en cumbinaziun cun in rom d'immersiun en la lingua correspundenta po la regenza pajar a las scolas medias privatas   per   scolaras   grischunas   e   scolars   grischuns   ina   pauschala   da   lingua   per classa da maximalmain 39 000 francs (stadi da l'index naziunal dals pretschs da consum da 102,8 puncts, index da basa 2015).

Pauschala da talent

Art.  28 1 A scolas medias privatas che han programs da promoziun approvads po la regenza pajar mintga onn ina pauschala da talent da maximalmain 1000 francs per scolara grischuna participanta u scolar grischun participant (stadi da l'index naziunal dals pretschs da consum da 102,8 puncts, index da basa 2015).

Contribuziuns communalas

Art.  29 1 La   vischnanca   da   domicil  dals  geniturs  u  d'in  genitur  da  scolaras  grischunas  e scolars grischuns paja ina contribuziun communala per scolaras grischunas e scolars grischuns che frequentan l'emprima u la segunda classa dal gimnasi da 6 onns en ina scola media en il chantun. L'autezza da la contribuziun communala s'orientescha als custs   cumplains   per   scolara   u   scolar   al   stgalim   secundar   I   minus   la   pauschala chantunala per la scola secundara ed importa 14 550 francs (stadi da l'index naziunal dals pretschs da consum da 102,8 puncts, index da basa 2015).

2 Las vischnancas pajan per scolaras e scolars che frequentan l'emprima u la segunda classa dal gimnasi da 6 onns en ina scola media en il chantun Grischun, da las qualas e dals quals tuts dus geniturs prendan durant l'onn da scola current domicil da dretg civil ordaifer il chantun, la contribuziun communala fin a la fin da l'onn da scola respectiv.

3 Per scolaras grischunas e scolars grischuns che provocheschan ina contribuziun communala   sa   reducescha   il   total   da   la   pauschala   da   basa   e   da   la   pauschala supplementara en la dimensiun da questa contribuziun communala.

7

425.000

Contribuziuns a chasas da dimora da scolas medias privatas

Art.  30 1 Per scolaras grischunas e scolars grischuns po la regenza pajar a las scolas medias privatas   contribuziuns   a   la   construcziun,   al   mantegniment,   a   l'equipament   ed   al manaschi da chasas da dimora, uschenavant che la scola media privata cumprova ch'igl exista in basegn per la chasa da dimora.

Indexaziun

Art.  31 1 La pauschala da gestiun vegn calculada e fixada mintga onn da nov.

2 La pauschala d'investiziun vegn adattada mintga onn a l'index svizzer dals custs da construcziun, sectur construcziuns autas.

3 La regenza po adattar las tariffas per la contribuziun communala, per la pauschala da lingua sco er per la pauschala da talent per il  proxim  onn da scolaziun a la chareschia ch'è subentrada. Decisiv è il stadi da l'index naziunal dals pretschs da consum la fin da november.

Contribuziuns a scolas da maturitad per persunas creschidas

Art.  32 1 Per persunas en scolaziun cun domicil da dretg civil en il chantun Grischun po il chantun conceder contribuziuns a scolas da maturitad per persunas creschidas ch'èn renconuschidas da la confederaziun.

Art.  33 Contribuziuns a scolas medias en il chantun Tessin 1 Per scolaras grischunas e scolars grischuns po il chantun conceder contribuziuns a scolas medias en il chantun Tessin.

5. Giurisdicziun

Via giudiziala

Art.  34 1 Il departament giuditgescha en ina procedura da recurs:

a)

decisiuns concernent la nunreussida da la procedura d'admissiun chantunala a scolas medias;

decisiuns concernent la nunpromoziun en scolas medias;

decisiuns concernent la nunreussida da l'examen final en scolas medias;

decisiuns concernent l'exclusiun da la scola media.

b)

c)

d)

2 Il termin da recurs importa 10 dis.

8

425.000

6. Disposiziun finala

Renconuschientschas existentas

Art.  35 1 Ils diploms da la scola chantunala grischuna che vegn manada a Cuira sco scola media chantunala, èn renconuschids dal chantun.

2 Fin ch'ina incarica da prestaziun tenor l'artitgel 10 è avant maun, maximalmain però   durant   4   onns   dapi   l'entrada   en   vigur   da   questa   lescha,   duran   las renconuschientschas chantunalas che la regenza ha concedì fin ussa per ils diploms da las scolas medias privatas.

9

425.000

Tabella da las modificaziuns - tenor conclus

Conclus 23-10-2018

Entrada en vigur 01-08-2019

Element relasch

Modificaziun emprima versiun

Publicaziun en la CUL 2019-012

10

425.000

Tabella da las modificaziuns - tenor element

Element relasch

Conclus 23-10-2018

Entrada en vigur 01-08-2019

Modificaziun emprima versiun

Publicaziun en la CUL 2019-012

11